S-1929/2008

Mál þetta er höfðað með ákæru Lögreglustjórans á höfuðborgarsvæðinu, dagsettri 16. desember 2008, á hendur G-kk-þgf B-kk-þgf, kt. 000000-0000, Háengi 14 Selfossi, „fyrir eftirtalin brot framin á árinu 2008:

I.

Fyrir gripdeild, með því að hafa að morgni laugardagsins 15. mars í versluninni Bónus að Lóuhólum 2-4 í Reykjavík, stolið tveggja lítra kókflösku að verðmæti kr. 153 og neskaffi og einum lítra af mjólk að óþekktu verðmæti, með því að hafa gengið með vörurnar framhjá afgreiðslukassa og út úr versluninni.

Þetta telst varða við 245. gr. almennra hegningarlaga nr. 19/1940.

M. 007-2008-19114.

II.

Fyrir eignaspjöll og umferðarlagabrot, með því að hafa, að kvöldi föstudagsins 21. mars, brotið upp eldvarnarhurð með slökkvitæki, á íbúð númer 2B á 2. hæð að Sólheimum 27 í Reykjavík, í eigu Bændasamtakanna, og síðan ýtt við hurðinni þannig að hún féll inn í íbúðina, með þeim afleiðingum að sprungur komu í hurðina við læsingu og neðri löm, og fyrir að hafa síðar um kvöldið ekið bifreiðinni RG-290 sviptur ökuréttindum, um Arnarbakka í Reykjavík, uns lögregla stöðvaði bifreiðina á gatnamótum Arnarbakka og Eyjabakka.

Þetta telst varða við 257. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

M. 007-2008-20695.

III.

Fyrir umferðarlagabrot, með því að hafa ekið bifreiðinni RG-290, sunnudaginn 23. mars, sviptur ökuréttindum vestur Suðurfell í Reykjavík, uns lögregla stöðvaði bifreiðina á móts við bensínstöð Select að Suðurfelli 4.

Þetta telst varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

M. 007-2008-21102.

IV.

Fyrir fíkniefnalagabrot, með því að hafa þriðjudaginn 8. apríl, að Hjaltabakka 22 í Reykjavík, haft í vörslum sínum 2.65 g af hassi og 0.77 g af amfetamíni, sem ákærði framvísaði lögreglu á vettvangi við húsleit.

Þetta telst varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. laganna, að því er varðar meðferð ákærða á hassi, sbr. lög nr. 13/1985, lög nr. 68/2001 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

M. 007-2008-25100.

V.

Fyrir umferðarlagabrot, með því að hafa ekið bifreiðinni AX-956, að morgni laugardagsins 3. maí, óhæfur til að stjórna henni örugglega vegna áhrifa ávana- og fíkniefna, suður Grensásveg í Reykjavík, uns lögregla stöðvaði bifreiðina rétt austan við gatnamót Grensásvegar og Miklubrautar.

Þetta telst varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

M. 007-2008-31828.

VI.

Fyrir umferðarlagabrot, með því að hafa ekið bifreiðinni AX-956, aðfaranótt laugardagsins 23. ágúst, óhæfur til að stjórna henni örugglega vegna áhrifa ávana- og fíkniefna, vestur Geirsgötu í Reykjavík, uns lögregla stöðvaði bifreiðina með forgangsljósum á Mýrargötu þar í borg..

Þetta telst varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

M. 007-2008-60559.

VII.

Fyrir umferðarlagabrot, með því að hafa ekið bifreiðinni ZN-572, að kvöldi laugardagsins 6. september, óhæfur til að stjórna henni örugglega vegna áhrifa ávana- og fíkniefna, frá N1 í Borgartúni í Reykjavík, suður Kringlumýrarbraut, uns lögregla stöðvaði bifreiðina með forgangsljósum rétt sunnan við gatnamót Miklubrautar og Kringlumýrarbrautar.

Þetta telst varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

M. 007-2008-64792.

VIII.

Fyrir fíkniefnalagabrot, með því að hafa aðfaranótt miðvikudagsins 10. september, í verslun 10/11 að Barónstíg 4 í Reykjavík, haft í vörslum sínum 0,24 g af amfetamíni og 0,98 g af tóbaksblönduðu kannabisefni, er lögregla lagði hald á við leit á ákærða.

Þetta telst varða við 2. gr., sbr. 5. gr., laga um ávana- og fíkniefni nr. 65/1974, sbr. og 6. gr. laganna, að því er varðar meðferð ákærða á kannabisefni, sbr. lög nr. 13/1985, lög nr. 68/2001 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

M. 007-2008-65712.

IX.

Fyrir umferðarlagabrot, með því að hafa ekið bifreiðinni PT-988, föstudaginn 24. október, óhæfur til að stjórna henni örugglega vegna áhrifa ávana- og fíkniefna, vestur Miklubraut í Reykjavík, uns ákærði ók bifreiðinni aftan á bifreiðina BZ-171 á Miklubraut.

Þetta telst varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

M. 007-2008-77125.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt að gerð verði upptæk 2.65 g af hassi, 1,01 g af amfetamíni og 0,98 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar sem lög leyfa og krefst þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt færð til refsiákvæða í ákæru.

S-kk-nf P-kk-nf P-kk-nf geðlæknir hefur framkvæmt geðrannsókn á ákærða og er niðurstaða hans sú að ákærði sé sakhæfur. Í skýrslu læknisins, sem dagsett er 14. apríl 2009, kemur meðal annars fram að hegðun ákærða á undanförnum árum hafi einkennst af gríðarlegri eiturlyfjaneyslu hans. Í skýrslunni segir meðal annars:

„Af öllum þessum gögnum er ljóst að G-kk-nf er:

1) Gríðarlegur fjölfíkill.

2) Á tímabilum hefur hann fengið aðsóknarsturlun tengt neyslu eiturlyfja.

3) Engin alvarleg merki eru um að sturlun hjá G-kk-þgf hætti hann í fíkniefnum í 6-8 vikur.

4) G-kk-nf sýnir alvarlega andfélagslega hegðun þegar hann er í neyslu en hann er eðlilegur sé hann alsgáður. Hingað til hefur hann hins vegar hvorki sýnt kjark né vilja til að hætta í neyslu.

Niðurstöður:

Það er niðurstaða mín að G-kk-nf sé sakhæfur.

G-kk-nf hefur engin merki eiginlegs geðrofs, sturlunar eða rugls enda er hann meðhöndlaður undanfarin ár með geðrofslyfjum.

G-kk-nf hefur á tímabilum sveiflótt einkenna mynstur sem er háð því í hvaða fasa neyslu hann er. (Hvort hann sé að nota örvandi efni eða sljóvgandi eiturlyf, eða fráhvörfum).

Grunnpersónuleiki G-kk-ef er eðlilegur og ekki koma fram örugg merki um svo alvarlega persónuleikaröskun, heilaskaða eða greindarskort sem eru af þeirri gráðu að þau fyrri hann ábyrgð gerða sinna. Hingað til hefur hann ekki skaðast varanlega af sinni neyslu.

G-kk-nf hefur mörg einkenni andfélagslegrar persónuleika veilu þegar hann er í neyslu og þau einkenni útskýra hegðun hans á afbrotadögum.

Geðræn einkenni þau sem að ofan er lýst leiða ekki til ósakhæfis samkvæmt 15. gr. hegningarlaga.

Þau útiloka ekki að fangelsisvist né að refsing komi að gagni.“

Með hliðsjón af ofangreindu álítur dómurinn ákærða hafa verið sakhæfan í skilningi 15. gr. almennra hegningarlaga þegar hann framdi brotin sem ákært er fyrir í málinu. Þá þykir 1. mgr. 16. gr. almennra hegningarlaga ekki eiga við um ástand hans.

Ákærði er fæddur árið 1969. Samkvæmt sakavottorði hefur honum margoft verið gerð refsing fyrir brot á lögum um ávana- og fíkniefni. Í janúar 2005 var ákærða gerð refsing vegna lyfjaaksturs og hann sviptur ökurétti í 6 mánuði. Í apríl 2007 var hann dæmdur í eins mánaðar skilorðsbundið fangelsi og sviptur ökurétti í 6 mánuði fyrir brot á lögum um ávana- og fíkniefni og akstur undir áhrifum ávana- og fíkniefna. Í september 2007 var ákærði í tvígang dæmdur til greiðslu sektar og til að vera sviptur ökurétti samanlagt í 5 mánuði fyrir akstur undir áhrifum ávana- og fíkniefna, en í báðum tilvikum var um að ræða hegningarauka við dóminn frá í apríl 2007. Þykir refsing ákærða hæfilega ákveðin fangelsi í 60 daga, en rétt þykir að ákveða að fullnustu refsingarinnar skuli frestað og falli hún niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga.

Þá ber að svipta ákærða ökurétti í 4 ár frá dómsbirtingu að telja.

Upptæk eru gerð 2,65 g af hassi, 1,01 g af amfetamíni og 0,98 g af tóbaksblönduðu kannabisefni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði greiði 708.818 krónur í sakarkostnað.

Þá greiði ákærði þóknun skipaðs verjanda síns, S-kk-ef S-kk-ef hæstaréttarlögmanns, 150.000 krónur að meðtöldum virðisaukaskatti auk aksturskostnaðar, 23.000 krónur.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóminn.

Dómsorð

Ákærði, G-kk-nf B-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti í 4 ár frá dómsbirtingu að telja.

Upptæk eru gerð 2,65 g af hassi, 1,01 g af amfetamíni og 0,98 g af tóbaksblönduðu kannabisefni.

Ákærði greiði 708.818 krónur í sakarkostnað.

Ákærði greiði þóknun skipaðs verjanda síns, S-kk-ef S-kk-ef hæstaréttarlögmanns, 150.000. krónur, auk aksturskostnaðar, 23.000 krónur.

R-kvk-nf H-kvk-nf